Peuter skiet homself per ongeluk dood | Maroela Media
Peuter skiet homself per ongeluk dood
(Argieffoto ter illustrasie: Marcus Trapp/pixabay)
'n Tweejarige seuntjie van Texas in die VSA is dood nadat hy homself glo per ongeluk met 'n familielid se vuurwapen in die kop geskiet het.
Die peuter het die vuurwapen na bewering in 'n rugsak ontdek.
Die betrokke familielid (21) is intussen daarvan aangekla dat hy met bewyse gepeuter het nadat hy met die vuurwapen van die toneel gevlug en eers later teruggekeer het.
Die skietvoorval word egter as 'n tragiese ongeluk bestempel.
Everytown for Gun Safety, 'n aktivistiese organisasie wat hom op vuurwapenbeheer toespits, sê 765 mense is tussen 2015 en 2020 in onopsetlike skietvoorvalle in die VSA dood terwyl meer 1 500 beseer is.
Minstens 111 mense is reeds vanjaar in soortgelyke voorvalle in die VSA dood.
"Dit is 'n hartseer deel van Amerika se vuurwapengeweldpandemie.
"Honderde kinders verkry jaarliks toegang tot onbeveiligde, gelaaide vuurwapens – hetsy in kaste, laaie, rug- en handsakke of vuurwapens wat openlik rondlê.
Die groep meen tragiese voorvalle waarin kinders in so 'n geval hulself of iemand anders raakskiet, het 'n gereelde verskynsel in dié land geword.
AFP berig dat 30% van volwasse Amerikaners minstens een vuurwapen besit.
Volgens Gun Violence Archive se statistieke sterf sowat 40 000 mense elke jaar weens vuurwapengeweld in die VSA.
Die eienaar van die wapen is baie nalatig! Het hulle nie dieselfde wette as ons oor wapens nie?
En ons kry natuurlik hierdie berrig om ons nou te vertel hoe sleg vuurwapens is.Dit is eerder die swak standaard van opvoeding wat jy in die VSA kry wat die oorsaak daarvan is.Swak beriggewing gun violence moet tog ook net se hoeveel lewens is gered deur vuurwapens in dieselfde tydperk.Daar is defnitief meer lewens gered net met die Natal anargie as die vyf jaar van hulle studie.
Dis is VSA statistieke, nou gaan die gunsfree aktiviste seker weer aandring dat SA ontwapen moet word.